M3 (Budapesti metrooliin)
M3 (ungari keeles M3-as metróvona või észak–déli metróvonal) on Ungari pealinna Budapesti kolmas ja pikim metrooliin, mille esimest etappi ehitati aastatel 1970–1976. See kulgeb Újpestist Váci puiestee all siselinnani ja sealt Üllői puiesteed järgides Kőbánya-Kispesti metroojaamani. Deák Ferenci väljaku all kohtub see Budapesti metroo liinidega M1 ja M2, Kálvini väljaku all kohtub see liiniga M4.